hotchpotch/miracl-hf-unified huggingface dataset:
রবার্তো কফরেসি
রবার্তো কফরেসি (জুন ১৭, ১৭৯১ – মার্চ ২৯, ১৮২৫) ছিলেন পুয়ের্তো রিকোর একজন বিখ্যাত জলদস্যু। তিনি এল পাইরাতা কফরেসি নামে অধিক পরিচিত। ২৯শে মার্চ, ১৮২৫ সালে তার অন্যন্য জলদস্যু ক্রুর সাথে তাকে ফায়ারিং স্কোয়াডে মৃত্যুদন্ড কার্যকর করা হয়। রবিনহুড ইমেজের কফরেসির কিংবদন্তী পুয়ের্তো রিকো এবং সমগ্র ল্যাটিন আমেরিকায় ছড়িয়ে পরে কারণ তিনি ধনীদের কাছ থেকে লুট করে গরিবদের কাছে বিলিয়ে দিতেন। তাকে নিয়ে অসংখ্য কবিতা, গান, বই ও চলচ্চিত্র নির্মাণ করা হয়েছে। ডোমিনিকান প্রজাতন্ত্রের পোয়ের্তো প্লাটার কাছের একটি শহরের নাম তার নামানুসারে "কফরেসি" রখা হয়েছে।
কফরেসি (জন্মনাম: "রবার্তো কফরেসি ইয়ে রামিরেজ ডি অ্যরিল্লানো") পুয়ের্তোরিকার কাবো রুজুতে জন্মগ্রহণ করেন। তার পিতা ফেন্জ ভন কাফরসেইন (১৭৫১-১৮১৪) ছিলেন অস্ট্রিয় বংশদ্ভুত এবং পবিত্র রোমান সম্রাজ্যের মুক্ত নগরী ত্রিস্তাতে জন্মগ্রহণ করেন। পুয়ের্তো রিকোর ইতিহাসবিদ ও বংশবৃত্তান্ত সোসাইটির সদস্য অধ্যাপক "আর্সোলা অ্যাকুস্টার" মতে, ফেন্জ ভন কাফরসেইন অস্ট্রিয়া থেকে ত্রিস্তাতে অভিবাসী হিসেবে এসেছিলেন এবং সেখানে ফেন্জ ভন কাফরসেইন, ফ্রান্সেসকো কনফর্সিন নামে পরিচিত ছিলেন। যখন ফ্রান্সিসকো কনফার্সিন পুয়ের্তো রিকোতে আসেন সেসময়কার অভিবাসীদেরকে ইতালির কর্তৃপক্ষের অনুমতি নিতে হত ও নাম হতে হত ইতালির উচ্চারনের। তিনি কাবো রুজুর ক্যাসল শহরে বসবাস করতেন এবং তার নাম পরিবর্তন করে ফ্রান্সিসকো কফরেসি রাখেন কারণ এটি স্প্যানীয় কর্তৃপক্ষের উচ্চারনে সুবিধা হত।
ফ্রান্সিকো কফরেসির "মারিয়া জার্মানা রামিরেজ ডি আরিল্লানো" নামে এক নারীর সাথে পরিচয় হয় ও তাকে বিয়ে করেন। যার পিতা ছিলেন কাবো রুজু শহরের প্রতিষ্ঠাতা "নিকোলাজ রামিরেজ ডি আরিল্লানোর" চাচাতো ভাই। এই জুটির চারটি সন্তান রয়েছে। তারা হলেন, এক মেয়ে মেয়ে "জুয়ানা" ও তিন ছেলে- "জুয়ান ফ্রান্সিসকো", "ইগনাসিও" এবং সবার ছোট "রবার্তো"। রবার্তো কফরেসির চার বছর বয়সে তার মা মৃত্যুবরণ করেন।
কফরেসি ও তার ভাইবোনেরা স্থানীয় স্কুলে পড়ালেখা করেন। ক্যাসল শহরে বসবাসের কারণে কফরেসি ভাইয়েরা মাঝে মাঝে নাবিক পর্যটকদের সাথে যোগাযোগের সুযগ পান। শহরে আগত নাবিকদের কাছ থেকে গল্প শুনে তারা প্রত্যেকেই সমুদ্রকে তাদের পেশা হিসেবে বেছে নেওয়ার পরিকল্পনা করেন। কফরেসি একটি ছোট নৌকা সংগ্রহ করেন ও এর নামকরণ করেন এল মসকাইটু ("দ্য মসকাইটু")।
কফরেসি কুবো রুজু শহরের এক স্থানীয় মেয়ে "জুয়ান ক্রাইটুফকে" বিয়ে করেন। তাদের দুই জন ছেলে ছিল যারা দুজনেই জন্মের পরই মারা যান। ১৮২২ সালে এই জুটির একটি কন্যা সন্তান জন্ম হয়, তারা মেয়ের নাম রাখেন "মারিয়া বেরনাডা"।
খিল রাজ রেগমি
খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাঁকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাঁকে শপথ বাক্য পাঠ করান।
এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।
নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকুরী করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তাঁর প্রধান দায়িত্ব।
রবিন হুড
রবিন হুড হলেন ইংরেজ লোককাহিনীর একজন বীরত্বপূর্ণ ডাকু, অত্যন্ত দক্ষ তীরন্দাজ ও অসিযোদ্ধা। যদিও কিছু আচরণ তার মূল চরিত্রের অংশ ছিল না, তবুও তিনি ১৯-শতকের প্রথমদিকে পরিচিত হয়েছেন "গরিবের বন্ধু" হিসেবে যিনি তার অনুসারী কিছু ডাকুদের (আউটল) নিয়ে "মেরি ম্যান" নামে একটি দল গঠন করেন যারা ধনীদের কাছ থেকে ডাকাতি ও মালামাল লুট করে গরীবদের মাঝে বিলিয়ে দিতেন। প্রথাগতভাবে রবিন হুড ও তার অনুসারীরা লিঙ্কন সবুজ এক ধরনের কাপড় পরিধান করতেন। এই কিংবদন্তির উৎপত্তি হয়েছিল কিছু আসল ডাকু বা বীর গাথা বা ডাকুদের গল্প থেকে।
রবিন হুড মধ্যযুগীয় সময়ের মধ্যে একটি জনপ্রিয় লোক চরিত্রে পরিণত হন, আধুনিক সাহিত্যেও যেমন, গল্প, নাটক ও চলচ্চিত্রেও তিনি সমান জনপ্রিয়। প্রথমদিককার সূত্রে তাকে মধ্যচাষী বা জমিদারভৃত্য হিসেবে বর্ণনা করা হয় কিন্তু পরবর্তীতে তিনি একজন অসাধু শেরিফ (শহরের আইন রক্ষক) কর্তৃক তার জমি থেকে বিচ্যুত হন এবং ডাকুতে পরিণত হন।
জনপ্রিয় সংস্কৃতিতে রবিন হুড ও তার দল মেরি ম্যান নটিংহামসায়ারের শেরউড জঙ্গলে বসবাস করতেন যেখানে তার বীরত্বপূর্ণ কাহিনীর অধিকাংশের সূত্রপাত। ১৫-শতকের প্রথমদিকে রবিন হুডকে নিয়ে ৪ লাইনের ছড়া রচনা করা হয় যার প্রথম লাইন ছিল, “রবিন হুড ইন স্কেরউড স্টোড”। যাইহোক, প্রথমদিকের বীরত্বপূর্ণ যুদ্ধ থেকে বেঁচে ফেরা ও প্রথমদিকের উৎস অনুসারে এটা ধারণা করা হয় যে, রবিন হুডের গল্পগুলো বার্ণসডেল (বর্তমান ইয়র্কসায়ার, নটিংহামসায়ার সীমান্ত) এলাকার উপর ভিত্তি করে তৈরি।
চাহিদার স্থিতিস্থাপকতা
চাহিদার স্থিতিস্থাপকতা ()বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে। 
চাহিদার মূল্য স্থিতিস্থাপকতা ()) (E বা PED) হল এমন একটি অর্থনৈতিক স্থিতিস্থাপকতার পরিমাপ যা নির্দেশ করে কোন দ্রব্য বা সেবার মূল্য হ্রাস বা বৃদ্ধি অনুযায়ী দ্রব্য বা সেবাটির চাহিদার পরিবর্তনের প্রকৃতি। 
আলফ্রেড মার্শাল সর্বপ্রথম এই মতবাদের প্রচলন করেন। তার মতে,
চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়। অর্থাৎ,
এখানে formula_2 হল চাহিদার পরিবর্তনের হার এবং formula_3 হল দামের পরিবর্তনের হার।
এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।
উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ ।
বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।
চাহিদার আয় স্থিতিস্থাপকতা ()) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।
স্থিতিস্থাপকতার গুণাঙ্ক (E) অনুযায়ী চাহিদার ব্যাখ্যা।
২০১৩ পাকিস্তান ক্রিকেট দলের জিম্বাবুয়ে সফর
পাকিস্তান জাতীয় ক্রিকেট দল ২৩ আগস্ট থেকে ১৭ সেপ্টেম্বর, ২০১৩ তারিখ পর্যন্ত জিম্বাবুয়ে সফর করে। সফরে দুইটি টুয়েন্টি২০ আন্তর্জাতিক ক্রিকেট, তিনটি একদিনের আন্তর্জাতিক খেলা এবং দুইটি টেস্ট খেলা অনুষ্ঠিত হয়। সীমিত ওভারের খেলাগুলো হারারে স্পোর্টস ক্লাবে অনুষ্ঠিত হয়েছে। অন্যদিকে টেস্ট ম্যাচ হারারে ও বুলাওয়ের কুইন্স স্পোর্টস ক্লাবে অনুষ্ঠিত হবার সিদ্ধান্ত গৃহীত হয়।
প্রকৃতপক্ষে এ সিরিজটি গত ডিসেম্বরে অনুষ্ঠিত হবার কথা ছিল। কিন্তু ভারতে পাকিস্তান ক্রিকেট দলের সফরের সাথে সময়সূচীর মিল থাকায় দুই দেশের মধ্যকার ক্রিকেটে দ্বি-সম্পর্কীয় উত্তরণের জন্য তা স্থগিত রাখা হয়।
বুলাওয়ের কুইন্স স্পোর্টস ক্লাবে অনুষ্ঠিত হবার কথা থাকলেও ব্যয় সঙ্কোচন নীতি প্রয়োগের ফলে তা হারারেতেই রাখা হয়। দ্বিতীয় টেস্টে জিম্বাবুয়ে জয়লাভ করে। এ জয়টি ছিল ২০০১ সালে ভারত ও পরবর্তীতে বাংলাদেশের বিপক্ষে বিজয়ের পর প্রথম।
জাতির জনক
জাতির জনক হল কোন ব্যক্তিকে সম্মান প্রদর্শনের জন্য দেওয়া একটি উপাধি যিনি কোন দেশ, রাষ্ট্র বা জাতি প্রতিষ্ঠার পেছনে গুরত্বপূর্ণ ভূমিকা পালন করেছেন। এক্ষেত্রে একাধিক ব্যক্তি ভূমিকা পালন করে থাকলে তাদের ক্ষেত্রে প্রতিষ্ঠাতা জনক কথাটি ব্যবহার করা হয়ে থাকে।
পাতের পাত্রিয়া (জনপ্রিয়, পাত্রিস পাত্রিয়াই), আবার "প্যারেনস পাত্রিয়াইও" লেখা হয়, ছিল "জন্মভূমির জনক"-এর রোমান উপাধি। এটি প্রথমে সিনেট অফ হিরোস এবং পরবর্তীতে রোমান সম্রাট অনুমোদন দিয়েছিলেন।
অনেক রাষ্ট্রের প্রতিষ্ঠাতা হিসেবে রাষ্ট্রে বিদ্যমান সকল বংশধরদের কাল্পনিক পূর্বপুরুষ হিসেবে মনে করা হয়। যেমন, পর্তুগাল-এর লুসাস, পোল্যান্ড, চেক ল্যান্ডন ও রাস-এর লেক, চেক এন্ড রাস।
হিব্রু বাইবেলে পাদ্রী আব্রাহাম, ইসাক ও ইয়াকুবকে ইসরায়েল ভূমির আক্ষরিক জনক বলে উল্লেখ করা হয়েছে। ইসরায়েলের শিশুরা ইয়াকুবের উত্তরপুরুষ বলে মনে করা হয়।
রাজবংশে রাজাদেরকে প্রায়ই জাতির জনক/জননী বলে উল্লেখ করা হত অথবা কোন পাদ্রীকে জাতির পথপ্রদর্শক বলে উল্লেখ করা হত। অনেক শাসক নিজে নিজেই অনেক উপাধি বা জাতির জনক উপাধি গ্রহণ করেছিলেন যাদের অধিকাংশই তাদের শাষণ শেষ হয়ে যাওয়ার সাথে সাথে বিলুপ্ত হয়ে গিয়েছিল। টোগোর শাসক নাসিংবি এদিমা "জাতির জনক", "বড় ভাই" ও "জনগণের পথপ্রদর্শক" উপাধি নিয়েছিলেন। জাইরির শাসক মোবুতো সেসি সেকু "জাতির জনক", "দ্য গাইড", "দ্য মেসিয়া", "দ্য হেমসম্যান", "দ্য লিওপার্ড" ও "দ্য সান প্রেসিডেন্ট" উপাধি ধারণ করেছিলেন। উত্তর উপনিবশ আফ্রিকার অনেক নেতাই স্বাধীনতা যুদ্ধে অবদানের জন্য বা শুধু জনপ্রিয়তা ছিল বলে "জাতির জনক" উপাধি গ্রহণ করেছিলেন। ইওসিফ স্তালিনকে ১৯৪৯ সালের তার জন্মদিনে দ্বিতীয় বিশ্বযুদ্ধের পর জনগনের গনতন্ত্র প্রতিষ্ঠার জন্য জাতির জনক বলে ঘোষণা করা হয়।
"জাতির জনক" উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান শেখ মুজিবুর রহমানকে "জাতির জনক" হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।
নিম্নোক্ত ব্যক্তিদের এখনও প্রায়ই তাদের নিজ নিজ জাতির "জনক" বলা হয়।
আর্জেন্টিনার জাতীয় সঙ্গীত
আর্জেন্টিনার জাতীয় সঙ্গীত () হল আর্জেন্টিনার জাতীয় সঙ্গীত। গানটির আসল নাম ছিল "মারচা পাত্রিওতিকা" (দেশপ্রেমিক মার্চ) এবং পরবর্তীতে "কানসিওন পাত্রিওতিকা ন্যাসিওলান" (জাতীয় দেশাত্মবোধক গান) এবং পরিশেষে "কানসিওন পাত্রিওতিকা" (দেশাত্মবোধক গান) এ নামকরণ করা হয়। ১৮৪৭ সালে একটি অণুলিপি প্রকাশিত যার নাম ছিল "হিমনো ন্যাসিওলান আর্জেন্টিনো"। গানটি লিখেছেন বুয়েনোস আইরেসে জন্মগ্রহণকারী রাজনীতিবিদ ভিসেন্তে লোপেজ ইয়্য প্লানেস এবং এতে সুর দিয়েছেন স্পেনীয় সুরকার ব্লাস পারেরা। একে মে বিপ্লবের তিন বছর পরে ১১ই মে, ১৮১৩ সালে অফিসিয়াল গান হিসেবে গৃহীত হয়, তাই ১১ই মে হচ্ছে আর্জেন্টিনায় সঙ্গীত দিবস।
নিম্নলিখিত "মারচা পাত্রিওতিকা" (১৮১৩) হচ্ছে আসল সংস্করণ:
নিম্নলিখিত সঙ্গীতটি হচ্ছে ১৯২৪ সালে গৃহীত স্পেনের আধুনিক সংস্করণকৃত জাতীয় সঙ্গীত। এটি স্পেনের বিরুদ্ধে প্রাণবন্ত আক্রমণ ছাড়া।
নিরপেক্ষ রেখা (অর্থনীতি)
ব্যষ্টিক অর্থনীতিতে নিরপেক্ষ রেখা () হল এমন বক্ররেখা যার বিভিন্ন বিন্দু নির্দেশিত দুই বা ততোধিক দ্রব্যের বিভিন্ন সমন্বয় ভোগকারীর নিকট সমভাবে পছন্দসই হয়। এই রেখা বরাবর ভোক্তা প্রতিটি দ্রব্যের ক্ষেত্রেই সমান সন্তুষ্ট থাকে। অর্থাৎ ঐ বক্ররেখার কোন বিন্দুতে ভোক্তার কোন নির্দিষ্ট দ্রব্যের প্রতি বিশেষ আকর্ষন থাকে না।
এই বক্ররেখার প্রত্যেকটি বিন্দুতে ভোক্তার উপযোগ (সন্তুষ্টি) সমান থাকে।
এজওয়ার্ড প্যরোটো, হিকস, অ্যালেন প্রমুখ অর্থনীতিবিদ ভোক্তার আচরন এবং চাহিদার প্রকৃতি ব্যাখ্যা করার জন্য এই রেখা প্রবর্তন করেন।
এই বক্ররেখা ভোক্তা আচরণ বিশ্লেষণের একটি অন্যতম পন্থা কারণ এটির সাথে ভোক্তার চাহিদার বিশেষ সম্পর্ক রয়েছে। সাধারনত একটি নিরপেক্ষ রেখা বাম থেকে ডানে নিম্মগামী হয়ে থাকে এবং মূলবিন্দুর দিকে উত্তল হয়ে থাকে। এই রেখা অঙ্কনের সময় ধরে নেয়া হয় যে অন্যান্য বিষয় এবং প্রভাবকসমূহ অপরিবর্তনশীল এবং ধ্রুবক।
সাধারণত দুটি অক্ষে দুটি ভিন্ন দ্রব্যের পরিমাণ বসিয়ে এক একটি সমন্বয় গঠন করার মাধ্যমে নিরপেক্ষ রেখা অঙ্কন করা হয়।
বিকাশ
বিকাশ () বাংলাদেশে মোবাইল ফোন ভিত্তিক অর্থ আদান প্রদানের একটি সার্ভিস। মোবাইল ফোনে বিকাশ একাউন্ট খুলে একজন গ্রাহক বাংলাদেশের যেকোনো স্থান থেকে তার মোবাইলে অর্থ জমা, উত্তোলন এবং নিজের মোবাইল থেকেই বিভিন্ন ক্ষেত্রে অর্থ স্থানান্তর করতে পারেন।
আর্থিক সেবা দেশের প্রান্তিক জনগণের আওতার মধ্যে নিয়ে আসার লক্ষ্যে বিকাশ নিয়ে গবেষণামূলক প্রাথমিক কাজ শুরু হয় ২০০৭ সালে।
রবি আজিয়াটা লিমিটেড, বাংলাদেশকে মোবাইল নেটওয়ার্ক অপারেটর পার্টনার হিসেবে নিয়ে বিকাশ আনুষ্ঠানিকভাবে মোবাইল ফিনান্সিয়াল সার্ভিস প্রদানের কার্যক্রম শুরু করে ২০১১ এর ২১ এ জুলাই।
'বিকাশ' ব্র্যাক ব্যাংক লিমিটেড, বাংলাদেশ এবং মানি ইন মোশন, ইউএসএ এর একটি যৌথ উদ্যোগ হিসেবে যাত্রা শুরু করে, এবং পরবর্তিতে ২০১৩ এর এপ্রিল মাসে ওয়ার্ল্ড ব্যাংক গ্রুপের ইন্টারন্যাশনাল ফিন্যান্স কর্পোরেশন (আইএফসি) ও 'বিকাশ' এর অন্যতম অংশীদার হয়।
বাংলাদেশে বিপুল সংখ্যক মোবাইল ফোন ব্যবহারকারী রয়েছে। ব্যাংকিং সেবা দেশের বেশিরভাগ মানুষের কাছে পৌঁছানোর জন্যে দেশব্যাপী বিস্তৃত মোবাইল নেটওয়ার্ক একটি দ্রুত ও দক্ষ মাধ্যম হিসেবে গুরুত্বপূর্ণ ভূমিকা পালন করতে পারে। এমন ধারণা থেকেই বাংলাদেশে বিকাশ সার্ভিসের উৎপত্তি।
অন্যান্য উন্নয়নশীল দেশের মতই বাংলাদেশেও মানুষ গ্রামে পরিবারের ভরণপোষণের লক্ষ্যে কাজের জন্যে শহরমুখী হয়। এ ধরণের কর্মজীবিদের জন্যে সহজ ও সুবিধাজনক উপায়ে বাড়িতে টাকা পাঠানোর একটি ব্যবস্থা তৈরির করার প্রয়োজনীয়তা "বিকাশ" উদ্ভাবনের পেছনে একটি অন্যতম মৌলিক ধারণা হিসেবে কাজ করে।
এর মাধ্যমে বাংলাদেশের মানুষের জন্যে ব্যাপক পরিসরে আর্থিক সেবা প্রদান সম্ভব হবে। বিশেষ করে স্বল্প আয়ের জনগোষ্ঠীকে সুবিধাজনক, সাশ্রয়ী, এবং নির্ভরযোগ্য সেবা প্রদানের মাধ্যমে অর্থনৈতিক কার্যকলাপের সাথে সম্পৃক্ত করা যাবে।
একজন বিকাশ একাউন্ট হোল্ডার তার বিকাশ একাউন্টে পর্যাপ্ত টাকা থাকলে যেকোন সময় যেকোন জায়গা থেকেই বিকাশ এর বিভিন্ন সেবা উপভোগ করতে পারেন। বিকাশ নির্ধারিত এজেন্ট থেকে বিকাশ একাউন্ট খুলতে হয়।
বিকাশ এর বর্তমান সেবাগুলো হচ্ছেঃ
বিকাশ লেনদেন সম্পাদিত হয় ফান্ডামো (একটি ভিসা কোম্পানি) প্রদত্ত প্রযুক্তির মাধ্যমে যা কিনা অত্যাধুনিক এবং নিরাপদ। গ্রাহকের নিজস্ব মোবাইল নম্বরটিই হয় তার বিকাশ একাউন্ট নম্বর এবং প্রতিটি লেনদেনেই গ্রাহককে তার নিজের পিন প্রদানের মাধ্যমে অনুমোদন দিতে হয়। মোবাইল ফিনান্সিয়াল সার্ভিসে এই ২ টি জিনিস অর্থাৎ গ্রাহকের নামে নিবন্ধিত মোবাইল সিম এবং পিন নম্বরের সমন্বয়ে তার একাউন্টের নিরাপত্তা নিশ্চিত হয়।
বিকাশ সেবাটি বাংলাদেশ ব্যাংক জারিকৃত নির্দেশনা “গাইডলাইন্স অন মোবাইল ফিনান্সিয়াল সার্ভিসেস ফর দ্যা ব্যাংকস” এবং ব্যাংক লেড মডেল অনুসরন করে পরিচালিত। বিকাশ একাউন্ট খুলতে একজন গ্রাহককে পুর্ণাঙ্গ তথ্য দিয়ে নির্ধারিত গ্রাহক নিবন্ধন ফর্ম (কেওয়াইসি) পূরণ করতে হয়।
মিং রাজবংশ
মিং রাজবংশ () চীনের একটি শাসক রাজবংশ যারা ১৩৬৮ সাল থেকে ১৬৪৪ সাল পর্যন্ত ২৭৬ বছর চীনে রাজত্ব করে। মঙ্গোলদের দ্বারা পরিচালিত ইউয়ান সাম্রাজ্যের পতনের পর তারা চীনের শাসনভার গ্রহণ করে। মিং রাজবংশের শাসন কালকে অনেকেই অভিহিত করেন "মানব ইতিহাসের সবচেয়ে সুশৃঙ্খল সরকার ও সামাজিক স্থিতিশীলতা সর্বশ্রেষ্ঠ সময়গুলোর" অন্যতম যুগ হিসেবে। এটিই ছিল চীনের শেষ রাজবংশ যা জাতিগত হান চীনাদের শাসনাধীনে ছিল। ১৬৪৪ সালে লি জিচেং এর বিদ্রোহের ফলে এই সাম্রাজ্যের মূল রাজধানী বেইজিং এর পতন হয় এবং শুং রাজবংশের পত্তন ঘটে। শুং রাজবংশও অল্পসময় পরেই মানচু কর্তৃক পরিচালিত কিং রাজবংশের দ্বারা বিলুপ্ত হয়। তবে মিং রাজবংশের অনুগত কিছু কিছু অঞ্চল ১৬৬২ সাল পর্যন্ত টিকে ছিল যাদের একসাথে দক্ষিণ মিং বলা হয়।
বলিভিয়ানোস, এল হাদো প্রোপিচিও
বলিভিয়ানোস, এল হাদো প্রোপিচিও () (বলিভিয়ান, উপযুক্ত ভাগ্য) হল বলিভিয়ার জাতীয় সঙ্গীত। "হিমনো ন্যাসিওলান দে বলিভিয়া" নামেও অতি পরিচিত। একে ১৮৫১ সালে জাতীয় সঙ্গীত হিসেবে গৃহীত হয়। হোসে ইঞাচিও দে সাহিনেস বলিভিয়ার স্বাধীনতা ঘোষণা এবং প্রথম বলিভিয়ার সংবিধান, উভয়ের একটি স্বাক্ষরকারী গান লিখেছিলেন। সঙ্গীতটি "লেওপোলদো বেনেদেত্তো ভিঞ্চেন্তি" একজন ইতালীয় রচনা করেছেন।
বলিভিয়ার জাতীয় সঙ্গীতের কথা নিম্নরূপ:
জর্ডান রোমেরো
জর্ডান রোমেরো (জন্ম: জুলাই ১২, ১৯৯৬) মার্কিন বালক যে এ যাবৎকালের সর্বকনিষ্ঠ এভারেস্ট বিজয়ী। তার এই যাত্রার সঙ্গী হয়েছিল তার বাবা পল রোমেরো, বাবার বান্ধবী কারণ লান্ডগ্রেন এবং তিনজন শেরপা গাইড। এর আগে ২০০১ সালে ১৬ বছর বয়সে এভারেস্ট জয় করা নেপালের তেমবা শেরি শেরপা সর্বকনিষ্ঠ হিসেবে রেকর্ড গড়ে। মাত্র ৯ বছর বয়সে স্কুলের এক প্রদর্শনীতে আকাশ সমান শৃঙ্গের ছবি দেখেই তার পর্বতে চড়ার নেশাটা চাপে।
১৯৯৬ সালের মে মাসে জর্ডান রোমেরোর জন্ম। তার বাড়ি আমেরিকার ক্যালিফোর্নিয়া অঙ্গরাজ্যের বিগবিয়ারে। বিডি তার বাবা পল রোমেরো এবং মা লেই আনে্ন ড্রেক।
১৬ বছরের বয়সসীমা থাকার কারণে নেপালের অংশ থেকে পর্বতারোহণের অনুমতি মেলেনি তার। তাই চীনের অংশ থেকেই তাকে যাত্রা শুরু করতে হয়। তিব্বতের প্রান্ত দিয়ে আট হাজার আটশ ৫০ মিটার পাড়ি দিয়ে এভারেস্টের চূড়ায় ওঠেন। ২২ মে সকালে এভারেস্টের চূড়ায় উঠে প্রথমেই মায়ের সঙ্গে স্যাটেলাইট ফোনে যোগাযোগ করে রোমেরো।
জর্ডান রোমেরো ২০১১ সালে ডিসেম্বর মাসে মাত্র ১৫ বছর পাঁচ মাস ১২ দিন বয়সে সাত মহাদেশের সর্বোচ্চ সাতটি চূড়া জয় করে ‘সর্বকনিষ্ঠ সেভেন সামিট জয়ী’ হিসেবে স্বীকৃতি লাভ করেছে।
রোমেরো ২০০৭ সালের এপ্রিলে অস্ট্রেলিয়ার সর্বোচ্চ পর্বত মাউন্ট কোজিয়াসকো, জুলাই মাসে রাশিয়ার মাউন্ট এলব্রুস, একই বছরের ডিসেম্বরে আর্জেন্টিনার মাউন্ট অ্যাকঙ্কাগুয়া, ২০০৮-এর জুনে যুক্তরাষ্ট্রের মাউন্ট ম্যাককিনলে, ২০০৯-এর সেপ্টেম্বরে ইন্দোনেশিয়ার কারস্টেনজ পিরামিড জয় করেন।
Now Jordan has a new quest which is to climb the highest point in all 50 US States to inspire nation's youth
আহমদ শাহ দুররানি
আহমদ শাহ দুররানি (১৭২২ - ১৬ অক্টোবর ১৭৭২) (পশতুন/ফরাসি:احمد شاه دراني‎), আহমদ খান আব্দালি (পশতুন/ফরাসি: احمد خان ابدالي) ছিলেন দুররানি সাম্রাজ্যের প্রতিষ্ঠাতা ও তাকে আধুনিক আফগানিস্তানের জনক বলা হয়ে থাকে।
আহমদ শাহ যুবক বয়সে আফসারিদ রাজ্যের সেনাবাহিনীতে যোগদান করেন এবং অতিশীঘ্রই তিনি ৪ হাজার আব্দালি পশতুন সৈন্যের কমান্ডার হিসেবে দ্বায়িত্ব পালনের সুযোগ পান। ১৭৪৭ সালের জুনে পারস্যের নাদের শাহ আফসার মৃত্যুবরণ করলে, আব্দালি কুরাশান-এর আমীর হন। তার পশতুন উপজাতি ও তাদের জোটদের নিয়ে তিনি পূর্ব দিকের মুঘল ও মারাঠা সাম্রাজ্য, পশ্চিম দিকে পারস্যের আফসারিবাদ সাম্রাজ্য ও উত্তর দিকে বুখারার খানাত পর্যন্ত তার সীমানা নির্ধারণ করেন। কয়েক বছরের মধ্যেই তিনি কুরাশানদের কাছ থেকে পশ্চিম থেকে পূর্বে কাশ্মির ও উত্তর ভারত এবং আমু দারায়ার কাছ থেকে উত্তর থেকে দক্ষিণে আরব সাগর পর্যন্ত আফগানদের কর্তৃত্ব বৃদ্ধি করেন। আহমদ শাহ আব্দালির সমাধিস্তম্ভ আফগানিস্তানের কান্দাহারে অবস্থিত, শহরের কেন্দ্রস্থলের শ্রাইন অফ দ্য ক্লুয়াক নামে একটি মসজিদের পাশে। মনে করা হয় মুসলমানদের শেষ নবী মুহাম্মদ (সাঃ) এর একটি আলখাল্লা এখানে রাখা আছে। আফগানিস্তানের লোকেরা দুররানিকে প্রায়ই "আহমদ শাহ বাবা" বলে উল্লেখ করে থাকেন।
দুররানি শিখ গণহত্যায় কুখ্যাত হয়ে আছেন, অমৃতসরে শিখদের পবিত্র স্বর্ণ মন্দিরে হামলা করে তিনি সেঠি ধংস্ব করে দেন। এছাড়াও তিনি ১৭৪৬ ও ১৭৬২ সালে হাজার হাজার শিখকে হত্যা করেছেন।
আহমদ শাহ দররানি ১৬ আক্টোবর, ১৭২২ সালে কান্দাহার প্রদেশে মৃত্যুবরণ করেন। তাকে কান্দাহার শহরের কেন্দ্রস্থলে শ্রাইন অফ দ্য ক্লোয়াকে দাফন করা হয়, যেখানে পরবর্তীতে একটি বড় সমাধিস্তম্ভ প্রতিষ্ঠা করা হয়।
আহমদ শাহ কয়েকটি কবিতার চরণ তার স্বজাতীয় ভাষা পশতুতে রচনা করেছিলেন। এছাড়াও তিনি ফরাসি ভাষায় কিছু কবিতা রচনা করেছিলেন। তাদের মধ্যে সবচেয়ে জনপ্রিয় হল "একটি জাতির প্রতি ভালবাসা":
অ্যাডেল
আডেল লরী ব্লু অ্যাডকিন্স () MBE (জন্ম ৫ মে ১৯৮৮), শুধুমাত্র আডেল হিসেবেই অধিক জনপ্রিয় একজন ইংরেজ গায়ক, গীতিকার, সঙ্গীতজ্ঞ, সঙ্গীত রচয়িতা এবং সঙ্গীতযন্ত্র বিশারদ। আডেল ২০০৬ সালে এক্সএল রেকর্ডিং থেকে চুক্তি প্রস্তাব লাভ করে যখন তার একজন বন্ধু মাইস্পেস নামক সামাজিক যোগাযোগ মাধ্যমে তার একটি ডেমো প্রকাশ করে। পরবর্তি বছর তিনি ব্রিট পুরস্কারের পক্ষ থেকে "সমালোচক পুরস্কার" লাভ করেন এবং বিবিসির পক্ষ থেকে ২০০৮ সেরা সঙ্গীত খেতাব অর্জন করেন। তার প্রথম সঙ্গীত এ্যালবাম "19" ২০০৮ এ প্রকাশিত হয় যা ব্যাপক ব্যবসা সাফল্য এবং সমালোচনা লাভ করে।এই এলবাম বেশ কিছু পুরস্কার অর্জন করতে সক্ষম হয়। 
২০০৯ সালের গ্র্যামী পুরস্কার অণুষ্ঠানে, আডেল নবাগত শিল্পী এবং সেরা নারী পপ কণ্ঠশিল্পীর পুরস্কার অর্জন করেন।
২০১১ সালে আডেল তার দ্বিতীয় এ্যালবাম "২১" প্রকাশ করেন। যা ব্যাপক সমালোচনার সাথে গৃহীত হয় এবং বছরের সেরা এ্যালবাম পুরস্কারসহ তাকে মোট ছয়টি গ্র্যামী পুরস্কার এনে দেয়। 
এই অ্যালবামটির জন্য আডেল ২০১২ ব্রিট এয়ার্ড এবং তিনটি আমেরিকান মিউজিক এওয়ার্ডসহ আরও অসংখ্য পুরস্কার অর্জন করে। এই অ্যালবামটিকে যুক্তরাজ্যে ১৬ বার প্লাটিনাম খেতাব দেয়া হয়।
"ইন্টারন্যশনাল ফেডারেশন অব ফনোগ্রাফিক ইন্ডাস্ট্রি" বর্ননা অণুযায়ী এই অ্যালবামটি বিশ্বে ২৬ মিলিয়ন কপি বিক্রি হয়।
"21"এর ব্যাপক সাফল্যের অনেকগুলো রেকর্ড গিনেস বুকে উল্লেখিত হয়। আডেলই সর্বপ্রথম যুক্তরাজ্যে এক বছরে ৩ মিলিয়ন কপি অ্যালবাম বিক্রি করতে সক্ষম হন।
আডেলই প্রথম শিল্পী যার ৩টি গান একই সময়ে "বিলবোর্ডের" সেরা ১০০ গানের তালিকার প্রথ ১০টি স্থান করে নেয় এবং প্রথম নারী সঙ্গীতশিল্পী যার দুটি অ্যালবাম বিলবোর্ডের সেরা ৫টি এ্যালবামের মধ্যে স্থান করে নেয়।
"21" যুক্তরাজ্য এবং যুক্তরাষ্ট্রে সবচেয়ে বেশি সময় ধরে তালিকার শীর্ষে থাকা নারী কন্ঠের শিল্পীর অ্যালবাম।
২০১২ এবং ২০১২ সালে "বিলবোর্ড" ম্যাগাজিন আডেল বছরের সেরা শিল্পী হিসেবে ঘোষনা করে।
২০১২ সালে আডেল ভিএই1 প্রনীত সঙ্গীতের সেরা ১০০ নারীর তালিকায় ৫ম স্থান অর্জন করেন এবং টাইম পত্রিকা তাকে বিশ্বের সেরা অণুপ্রেরণা দানকারীদের অন্যতম হিসেবে ঘোষনা করে।
২০১৩ সালে আডেল জেমস বন্ড সিরিজের ২৩তম ছবি স্কাইফল এর থিমসং "স্কাইফলের" জন্য ৮৫ তম একাডেমী পুরস্কার এবং গোল্ডেন গ্লোব সেরা মৌলিক গানের পুরস্কার অর্জন করেন।
হোজে দে সান মার্টিন
হোজে ফ্রান্সিসকো দে সান মার্টিন (২৫ ফেব্রুয়ারি ১৭৭৮ - ১৭ আগস্ট ১৮৫০), শুধুমাত্র হোজে দে সান মার্টিন নামেই পরিচিত (স্প্যানীয় উচ্চারন: xoˈse ðe san marˈtin), ছিলেন একজন আর্জেন্টাইন জেনারেল এবং স্প্যানীয় সাম্রাজ্য থেকে দক্ষিণ আমেরিকার দক্ষিণ অংশের সফল স্বাধীনতা সংগ্রামের একজন প্রথম সারির নেতা। তিনি ইয়াপিও, করিএন্টিসে (বর্তমান আর্জেন্টিনা) জন্মগ্রহণ করেন এবং উচ্চ শিক্ষার উদ্দেশ্যে ৭ বছর বয়সে তিনি স্বদেশ ছেড়ে স্পেনের মালাগাতে চলে যান।
১৮০৮ সালে ফ্রান্সের বিরোদ্ধে উপদ্বীপের যুদ্ধে অংশ নেওয়ার পর সান মার্টিন স্পেনের কাছ থেকে স্বাধীনতায় বিশ্বাসী সমর্থকদের সাথে যোগাযোগ করেন। ১৮১২ সালে তিনি সমুদ্র পথে বুয়েন্স আয়ার্সের উদ্দেশ্যে যাত্রা করেন এবং "ইউনাইটেড প্রোভিনেন্স অফ রিও দে লা প্লাটাতে" (বর্তমান আর্জেন্টিনা) সেনাবাহিনীতে কাজ করার আগ্রহ প্রকাশ করেন। "সান লরেন্জো যুদ্ধের" পর ও ১৮১৪ সালে উত্তরের সেনাবাহিনীর কমান্ডিং অফিসার থাকার সময় ইউনাইটেড প্রোভিনেন্সের উত্তর থেকে স্প্যানীয়দের পরাস্ত করার জন্য পেরুর ভাইসরয়ালিথি দিয়ে একটি বিকল্প পথ ব্যবহারের পরিকল্পনা করেন। এই লক্ষ্যে প্রথম তিনি "আন্দিস সেনাবাহিনী" নামে আর্জেন্টিনার "কায়ো প্রোভিনেন্সে" নতুন একটি সেনাবাহিনী প্রতিষ্ঠা করেন। এর সাহায্যে তিনি আন্দিস থেকে চিলি পর্যন্ত নেতৃত্ত্ব দেওয়া শুরু করে এবং এরই ধারাবাহিকতায় "চাকাবুকো যুদ্ধ" ও "মাইপু যুদ্ধে" (১৮১৮) জয়লাভ করেন। এর ফলস্বরুপ চিলি স্প্যানীয় সাম্রাজ্যের শাসণ থেকে মুক্তি লাভ করে। এরপর তিনি স্প্যানীয়দের আরো কঠোরভাবে আক্রমণের উদ্দেশ্যে পেরুর লিমার দিকে যাত্রা করেন।
১২ই জুলাই, ১৮২১ সালে লিমার আংশিক নিয়ন্ত্রন নেওয়ার পর সান মার্টিনকে পেরুর নিয়ন্ত্রনকর্তা হিসেবে নিয়োগ দেওয়া হয় এবং ২৮ জুলাই সরকারিভাবে পেরুর স্বাধীনতা ঘোষণা করা হয়। ২২শে জুলাই ১৮২২ সালে ইকুয়েডরের আরেক বিপ্লবী সাইমন বলিভারের সাথে একটি রুদ্ধদ্বার বৈঠক করা হয় এবং বলিভার স্প্যানীয় শ্বাসন থেকে পেরুকে পুরুপুরি মুক্ত করার দ্বায়িত্ব গ্রহণ করেন। সান মার্টিন অপ্রত্যাশিতভাবে দেশ ত্যাগ করেন ও তার সেনাবাহিনীর কমান্ডার থেকে পদত্যাগ করেন, নিজেকে রাজনীতি ও সেনাবাহিনী থেকে ব্যতীত রেখে তিনি ১৮২৪ সালে ফ্রান্সে স্থানান্তরিত হন। ২২শে জুলাই-এর বৈঠকটির পুরু বিষয়বস্তু নিয়ে পরবর্তী সময়ের ইতিহাসবিদদের মাঝে বিতর্ক রয়েছে।
দক্ষিণ আমেরিকার বিখ্যাত বিপ্লবী সাইমন বলিভারের সাথে সান মার্টিনকেও আর্জেন্টিনা ও পেরুর জাতীয় বীর হিসেবে গণ্য করা হয়ে থাকে। "দ্য অর্ডার অফ দ্য লিবারেটর জেনারেল সান মার্টিন" নামে আর্জেন্টিান সরকারের সব্বোর্চ একটি পদক রয়েছে যা সান মার্টিনকে সম্মান প্রদর্শনের জন্য তার নামই নামকরণ করা হয়েছে।
মহাবিশ্বের ডিজিটাল মানচিত্রাবলী
মহাবিশ্বের ডিজিটাল মানচিত্রাবলী বা ডিজিটাল মহাবিশ্ব হচ্ছে একটি মুক্ত ওপেন সোর্স সফটওয়্যার গ্রহমণ্ডলীর নকশার প্রয়োগ, যা ইলিনয়েস ওপেন সোর্স লাইসেন্সের অধীনে ব্যবহারযোগ্য এবং যা উইন্ডোজ, ম্যাক ওএস (১০.৫ ও এর উপরে), লিনাক্স, অ্যামিগাওএস ৪, আইরিক্স - এ চলবে।
এটি একটি স্বতন্ত্র চতুর্মাত্রিক মহাবিশ্ব পরিদর্শনের প্রয়োগ যা তৈরি হয়েছে প্রোগ্রামযোগ্য পারটিভিউ ডাটা দর্শন দ্বারা এবং এর নকশা করেছেন এনসিএসএ'র স্টুয়ার্ট লেভি।
ছুতোর
ছুতোর বা ছুতার বঙ্গ অঞ্চলের একটি পেশাজীবি শ্রেনীর নাম। ছুতোররা কাঠ মিস্ত্রি নামেও পরিচিত, অর্থাৎ এরা কাঠের কাজ করে। ছুতোর বা কাঠ মিস্ত্রি শব্দের ইংরেজি Carpenter। সংস্কৃত সূত্রধর শব্দ থেকে ছুতোর শব্দটির উত্তপত্তি। বর্ণাশ্রয়ী হিন্দু সমাজ ব্যবস্থায় যে জনগোষ্ঠী কাঠের কাজ করে জীবিকা নিবার্হ করতো তাদের সূত্রধর বা ছুতোর বলা হতো। একটি হিন্দু জাতি বিশেষের পদবি হিসেবেও সূত্রধর শব্দটি ব্যবহার করা হয়।
কেভিন রাড
কেভিন রুড (; জন্ম: ২১ সেপ্টেম্বর, ১৯৫৭) কুইন্সল্যান্ড প্রদেশের ন্যাম্বারে জন্মগ্রহণকারী অস্ট্রেলিয়ার বিশিষ্ট রাজনীতিবিদ। অস্ট্রেলিয়ার প্রধানমন্ত্রীর চলতি দায়িত্বপালন করছেন। পাশাপাশি ২৭ জুন, ২০১৩ তারিখ থেকে তিনি লেবার পার্টি’র দলনেতা হিসেবে রয়েছেন । ২০০৭ থেকে ২০১০ সময়কালেও প্রধানমন্ত্রীর দায়িত্ব পালন করেছেন তিনি। পররাষ্ট্রমন্ত্রী হিসেবে ১৪ সেপ্টেম্বর, ২০১০ থেকে ২২ ফেব্রুয়ারি, ২০১২ তারিখ পর্যন্ত দায়িত্বে ছিলেন।
১৯৪৯ সালে রবার্ট ম্যানজিসের পর প্রথম সাবেক প্রধানমন্ত্রী হিসেবে পুণরায় দপ্তরে ফিরে আসেন। এছাড়াও, দ্বিতীয় লেবার প্রধানমন্ত্রী হিসেবে এ দায়িত্বভার গ্রহণ করেন।
আলবার্ট ও মার্গারেট দম্পতির চার সন্তানের মধ্যে রাড সর্বকনিষ্ঠ সন্তান হিসেবে জন্মগ্রহণ করেন। ইউমান্ডির কাছাকাছি একটি দুগ্ধ খামারে বড় হন। শৈশবে বাতজনিত রোগে জ্বর হয় তাঁর। এরফলে হৃদযন্ত্র ক্ষতিগ্রস্ত হয় ও অস্ত্রোপচারে ভাল্ব পরিবর্তন করতে হয়। খামারে অবস্থানকালীন ঘোড়া ও বন্দুকের ব্যবহার শিখেন যা পরবর্তীকালে তাঁকে ঘোড়ায় চড়তে ও লক্ষ্যবস্তুতে নিখুঁতভাবে গুলি করতে সহায়তা করে। ১১ বছর বয়সে কাউন্টি পার্টির সদস্য বাবা মারা যান। রাডের ভাষায়, মৃত্যুর দুই থেকে তিন সপ্তাহকাল তাদেরকে নিদারুণ অর্থনৈতিক সঙ্কটে ভুগতে হয়। কিন্তু পরিবারের ভূ-স্বামী বলেন যে রাডদের পরিবার কমপক্ষে ছয় মাস সেখানে অবস্থান করেছেন।
অস্ট্রেলিয়া জাতীয় বিশ্ববিদ্যালয় থেকে আন্তর্জাতিক বিষয়ে অধ্যয়ন করেন। ইংরেজির পাশাপাশি চীনা ভাষায়ও কথা বলতে পারেন রাড। অস্ট্রেলীয় সরকারের কূটনীতিবিদ হিসেবে সুইডেন ও চীনে বসবাস করেন।
কাউন্টি পার্টির সাথে পারিবারিক সম্পৃক্ততা থাকা স্বত্ত্বেও রাড সামাজিক ন্যায়বিচারের পার্টি হিসেবে বিবেচিত অস্ট্রেলিয়ান লেবার পার্টিতে যোগ দেন ১৯৭২ সালে, ১৫ বছর বয়সে। ১১ নভেম্বর, ১৯৯৮ তারিখে প্রতিনিধি সভায় সংসদ সদস্য হিসেবে তাঁর প্রথম বক্তব্য রাখেন। ৪ ডিসেম্বর, ২০০৬ তারিখে অস্ট্রেলিয়ান লেবার পার্টির পক্ষ থেকে লেবার পার্টির নেতাসহ বিরোধীদলীয় নেতার ভূমিকায় অবতীর্ণ হন। জেনি ম্যাকক্লিনের পদত্যাগের পর জুলিয়া গিলার্ড উপ-নেতার আসন দখল করেন। এগারো বছর ক্ষমতায় থাকার পর লেবার পার্টি ২০০৭ সালে ফেডারেল নির্বাচনে জয়ী হয়। এ সময় রাড শ্রম সম্পর্কিত আইনসহ বৈশ্বিক উষ্ণতা বিষয়ে তাঁর ভবিষ্যৎ কর্মপন্থার কথা তুলে ধরেন। ২১ অক্টোবর তৎকালীন প্রধানমন্ত্রী জন হাওয়ার্ডের সাথে টেলিভিশন বিতর্কে অবতীর্ণ হন। এতে অধিকাংশ সংবাদ বিশ্লেষকদের রায়ে তাঁর শক্ত অবস্থানের কথা তুলে ধরা হয়। ৩ ডিসেম্বর, ২০০৭ তারিখে অস্ট্রেলিয়ার গভর্নর জেনারেল মাইকেল জেফ্রি কর্তৃক ২৬তম প্রধানমন্ত্রী হিসেবে শপথ বাক্য পাঠ করেন। প্রধানমন্ত্রী থাকাকালে কিওটো চুক্তিতে তাঁর সমর্থন ব্যক্ত করেন। এ প্রেক্ষিতে ক্ষমতায় অধিষ্ঠিত হবার দিনই এ চুক্তিনামায় স্বাক্ষর করেন। চীনে মানবাধিকার বিষয়ে চীনা ভাষায় বক্তব্য রাখেন। আফগান যুদ্ধে তাঁর সমর্থন ব্যক্ত করেন ও ইরাকের বিদ্যমান পরিবেশ থেকে অস্ট্রেলিয়ার সামরিকবাহিনীর সদস্যদের প্রত্যাহার করেন।
৪ আগস্ট, ২০১৩ সালে ঘোষণা করেন যে, তিনি গভর্নর-জেনারেল কুইন্টিন ব্রাইসের সাথে পার্লামেন্ট হাউজে স্বাক্ষাৎ করেন। এতে সংসদ বিলুপ্তি করে ৭ সেপ্টেম্বরে ফেডারেল নির্বাচন অনুষ্ঠানের কথা ঘোষিত হয়। এ নির্বাচনে লেবার পার্টি পরাজিত হয়। ফলে লিবারেল পার্টি’র নেতা টনি অ্যাবটের শপথ গ্রহণের পূর্ব পর্যন্ত তিনি প্রধানমন্ত্রীর চলতি দায়িত্ব পালন করবেন কেভিন রাড। জোটবদ্ধ দলের পরাজয়ের পর রাড ঘোষণা করেন যে, তিনি লেবার পার্টির দলনেতা থেকে পদত্যাগ করবেন।
১৯৮১ সালে থিরিজ রিনকে বিয়ে করেন রাড। বিশ্ববিদ্যালয়ে অবস্থানকালীন একে-অপরের সাথে পরিচিত হয়েছিলেন। তাদের সংসারে জেসিকা, নিকোলাস এবং মার্কাস নামীয় তিন সন্তান রয়েছে।
লেনডেন পিন্ডলিং
দ্য রাইট অনারেবল স্যার লেনডেন পিন্ডলিং, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।
লেনডেন ইমপেরিয়াল প্রাইভে কাউন্সিলের একজন সদস্য ছিলেন ও রাণী দ্বিতীয় এলিজাবেথ কর্তৃক নাইট হিসেবে ভূষিত হন।
পিন্ডলিং ২২শে মার্চ ১৯৩০ সালে নাসাউ-এর ম্যাসন এডিসনে তার দাদার বাড়িতে জন্মগ্রহণ করেন। তার পিতার নাম আর্নোল্ড পিন্ডলিং ও মতা ভাইওলা পিন্ডলিং। পিন্ডলিং-এর পিতা জ্যামাইকার অধীবাসি ছিলেন যিনি প্রথমদিকে রাজকীয় বাহমা পুলিশ ফোর্সে কন্সটেবল হিসেবে যোগদান করতে বাহামা দ্বীপপুঞ্জে চলে আসেন। লেনডেন নাসাউ-এর ইস্ট স্ট্রিটে বেড়ে উঠেন ও ১৯৪৩-১৯৪৬ পর্যন্ত এলিট সরকারি উচ্চ বিদ্যালয়ে লেখাপড়া করেন। ১৬ বছর বয়সে স্নাতক সম্পন্ন করে তিনি পোস্ট অফিস সেভিং ব্যাংকে করণিকের কাজ নেন। পরবর্তীতে তিনি আইন বিষয়ে অধ্যয়নের জন্য লন্ডন পাড়ি জমান। ১৯৫২ সালে তিনি লন্ডন বিশ্ববিদ্যালয়ের কিং’স কলেজ থেকে ব্যাচেলর অফ ল (এলএলবি) ডিগ্রি অর্জন করেন। ১৯৫৩ সালের ফেব্রুয়ারিতে মিডল টেম্পলে ইংরেজ বারে ওকালতি ও জুন ১৯৫৩ সালে বাহামা বারে ওকালতি করেন।
জর্জ ক্যাডল প্রাইজ
দ্য রাইট অনারেবল জর্জ ক্যাডল প্রাইজ, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।
প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারন নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠণমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।
দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান "দ্য অর্ডার অফ ন্যাশনাল হিরো" প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি "ইমপেরিয়াল প্রাইভে কাউন্সিলের" সদস্য মনোনীত হন।
প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।
চিলির জাতীয় সঙ্গীত
চিলির জাতীয় সঙ্গীত () হচ্ছে চিলির জাতীয় সঙ্গীত। এটি কানসিওন ন্যাসিওলান (জাতীয় সঙ্গীত) নামেও পরিচিত। জাতীয় সঙ্গীতের দুটি গান এবং দুটি সুরের তিনটি ভিন্ন সংস্করণ রয়েছে। বর্তমান সংস্করণটি রামোন কারনিচার রচনা করেছেন এবং কথা লিখেছেন এউসেবিও লিল্লো, এবং এতে গায়কদলের ছয়টি অংশ রয়েছে।
বেরনারডো ও'হিজ্জিনস এর নেতৃত্বাধীন ১৮১৮ সালে স্পেনের বিরুদ্ধে রক্তক্ষয়ী যুদ্ধের মাধ্যমে স্বাধীনতা অর্জন করার পরে নতুন সরকারের কমিশনে একটি জাতীয় সঙ্গীত গ্রহণ করা হয়। এর কথা লিখেছিলেন আর্জেন্টিনার কবি ও মুক্তিযোদ্ধা বেরনারডো দে ভেরা ইয় পিন্টাদো যা যুদ্ধের সময় গ্রহণ করা হয়েছিল। এটি ১৮২৮ সাল পর্যন্ত চিলির জাতীয় সঙ্গীত হিসেবে ব্যবহারিত করা হয়।
১৮২৮ সাল চিলির জাতীয় সঙ্গীত প্রতিস্থাপিত করা হয়। একে "রামোন কারনিচার" রচনা করেছেন কারণ তিনি তার উদার ধারণা ইংল্যান্ডে নির্বাসিত হয়। এটি ১৮১৯ সালে লেখা হয়েছিল। গান থেকে স্প্যানিশ বিরোধী অনুভূতিতে মুছে ফেলার জন্য প্রতিস্থাপন প্রয়োজন ছিল। ১৮৪৭ সালে, তরুণ কবি "এউসেবিও লিল্লো", "কারনিচার" এর সুরের জন্য একটি নতুন গান লিখেন, তবে তিনি মূল সঙ্গীত থেকে গায়কদলকে দূরে রাখেন।
নীচে সংস্করণটি প্রায়ই বাজানো হয়ে থাকে। এটা পূর্ণ পাচঁ নম্বর সংস্করণ এবং গায়কদলের অনুরূপ:
দুররানি সাম্রাজ্য
দুরারানি সাম্রাজ্য (পশতু: د درانیانو واکمني) "সাদুজাই রাজ্য" নামেও পরিচিত, ছিল আফগানিস্তানের সর্বশেষ সাম্রাজ্য। ১৯৪৭ সালে কান্দাহারকে রাজধানী করে আহমদ শাহ দুররানি সাম্রাজ্যটি প্রতিষ্ঠা করেন। দুররানি সাম্রাজ্য বর্তমান আফগানিস্তান, উত্তর-পশ্চিম ইরান, পূর্ব তুর্কমেনিস্তান, পাকিস্তানের অধিকাংশ অঞ্চল এবং কাশ্মীর অঞ্চলসহ উত্তর-পশ্চিম ভারত পর্যন্ত বিস্তৃত ছিল। বিভিন্ন উপজাতীয় নেতাদের সাহায্যে আহমদ শাহ দুররানি কুরেশদের কাছ থেকে পশ্চিম থেকে কাশ্মীর, দিল্লীর পূর্ব পর্যন্ত ও আমু দারায়ার কাছ থেকে উত্তর দিক এবং দক্ষিণের আরব সাগর পর্যন্ত সীমানা বৃদ্ধি করেন। আঠারো শতকের দ্বিতীয় অর্ধাংশ পর্যন্ত অটোম্যান সাম্রাজ্যের পর দুররানি সাম্রাজ্য ছিল বিশ্বে মুসলমানদের দ্বিতীয় বৃহত্তম সাম্রাজ্য।
স্থানীয় শাসকদের কাছ থেকে গজনী ও কাবুল দখলের মাধ্যমে আফগান সেনাবাহিনীর বিজয় শুরু হয়। ১৭৪৯ সালে মুঘল শাসক বর্তমান পাকিস্তান ও উত্তর-পশ্চিম ভারতের সার্বভৌমত্ব আফগানদের কাছে সমর্পণ করেন। আহমদ শাহ এরপর "শাহরুখ আফসার" দ্বারা শাসিত হেরতের নিয়ন্ত্রন নিতে পশ্চিমে যাত্রা করেন। তিনি পরবর্তীতে হিন্দুকুশের উত্তর অংশে তার সেনাবাহিনী পাঠান ও অতিশীঘ্রই বিভিন্ন উপজাতিরা তার সঙ্গে যোগদান করে। আহমদ শাহ চারবার ভারত আক্রমণ করে কাশ্মীর ও পাঞ্জাব রাজ্যের নিয়ন্ত্রন নেন। ১৭৫৭ সালের প্রথম দিকে তিনি দিল্লী অধিগ্রহন করেন কিন্তু মুঘলদের নামমাত্র শাসন করার অনুমতি দেন কারণ তারা বুঝে গিয়েছিল দুররানির নিয়ন্ত্রনে পাঞ্জাব, সিন্ধু ও কাশ্মীরসহ ভারতের অধিকাংশ অঞ্চল।
১৭২২ সালে আহমদ শাহ দুররানি মৃত্যুবরণ করার পর তার ছেলে তিমুর শাহ দুররানি সাম্রাজ্যের শাসক হিসেবে অধিষ্ঠিত হন। তিমুর কান্দাহারের পরীবর্তে কাবুলকে তার সাম্রাজ্যের নতুন রাজধানী হিসেবে ঘোষণা করেন এবং পেশাওয়ারকে শীতকালীন রাজধানী হিসেবে ব্যবহার শুরু করেন। মনে করা হয় দুররানি সাম্রাজ্য থেকেই অধুনিক আফগানিস্তানের জন্ম ও আহমদ শাহ দুররানিকে আধুনিক আফগানিস্তানের জাতির জনক বলা হয়ে থাকে।
কালি
কালি তরল বা পেস্ট জাতীয় যেটি ইমেজ, টেক্সট, বা নকশা রং করতে ব্যবহার করা হয়। কালি কলম, ব্রাশ, বা পালক দিয়ে ছবি আঁকার বা লেখার জন্য ব্যবহার করা হয়।
প্রাচীনকালে কাদার ওপর দাগ কেটে কিংবা শক্ত কোনো কিছুর ওপর আঁচড় দিয়ে লেখার কাজটা সারা হতো। কিন্তু বর্তমানে কালির ব্যবহার সব কিছু সহজ করে দিয়েছে।
কালি সূত্রে আলাদা হয়, কিন্তু সাধারণত চারটি উপাদান জড়িত:
কালি সাধারণত চার শ্রেণীর অন্তর্গত:
রঙ দ্রুত হয়, কিন্তু আরো ব্যয়বহুল, রঙের কম সঙ্গতিপূর্ণ, এবং ডাইসের চেয়ে পরিসীমা কম।
প্রথম ঝরনা কলম তৈরি হয় যা জলাধার কলম, মাদ আল মুইজ, মিশরের খলিফার সময় ৯৫৩ খ্রিস্টাব্দে যা হাত বা জামাকাপড় নষ্ট করবে না।
জলদস্যুতা
জলদস্যুতা বলতে সাধারনত সমুদ্রে সংঘঠিত ডাকাতি বা অপরাধমূলক কর্মকাণ্ডকে বোঝায়। এই পরিভাষাটি অবশ্য স্থলপথ, আকাশপথ বা অন্য কোন বড় জলবেষ্ঠিত অঞ্চলে বা সৈকতে সংঘঠিত অপরাধের ক্ষেত্রেও ব্যবহার হতে পারে। একই ভেসেলে (ছোট জাহাজ) ভ্রমণকারী এক ব্যক্তির বিরোদ্ধে অপর ব্যক্তির সংঘঠিত অপরাধমূলক কর্মকাণ্ড -এর আওতাভুক্ত নয় (যেমন, একই ভেসেলের এক ব্যক্তি অপর ব্যক্তির কাছ থেকে চুরি করলে।)। শব্দটি ঐতিহাসিকভাবে রাষ্ট্রীয় জল সীমানায় অন্য দেশের এজেন্ট (প্রাইভেটিয়ার) বা জলদস্যু কর্তৃক লুণ্ঠেনের জন্য প্রবেশ-এর ক্ষেত্রে ব্যবহার করা হয়েছে।
জলদস্যুতা গতানুগতিক আন্তর্জাতিক আইনের অধীনে একটি নির্দিষ্ট অপরাধের নাম এবং কিছু কিছু রাষ্ট্রে এটি পৌর আইনের অধীন একটি অপরাধের নাম। জলদস্যুতার মতই আরো একটি পরিভাষা হলো প্রাইভেটারিং, প্রাইভেটিয়াররা যুদ্ধকালীন সময়ে বা কৌশলগত কারণে রাষ্ট্র কর্তৃক নিয়োগপ্রাপ্ত হন এবং তার শুধুমাত্র শত্রু দেশের জাহাজই আক্রমণ ও লুট করতেন। কিছু মিল থাকা স্বত্তেও জলদস্যুতা ও প্রাইভেটারিং পরিভাষা দুটি আলাদা।
জলদস্যুতা ঘটনায় নিয়োজিত ব্যক্তিদেরকে জলদস্যু বলা হয়ে থাকে। ঐতিহাসিকভাবে, অপরাধীদের সাধারণত সামরিক ব্যক্তিদের দ্বারা ধরা এবং সামরিক ট্রাইবুনালে বিচার করার চেষ্ঠা করা হয়েছে। একুশ শতকে আন্তর্জাতিক সম্প্রদায় জলদস্যুদের বিচারের সম্মুখীন করতে অনেক সমস্যার সম্মুখীন হয়।
পাওয়ারউল্‌ফ
পাওয়ারউল্‌ফ ২০০৩ সালে চার্লস গ্রেউলফ ও ম্যাথিউ গ্রেউলফ ভ্রাতৃদ্বয় দ্বারা প্রতিষ্ঠিত জার্মান পাওয়ার মেটাল ব্যান্ড। পাওয়ারউলফ প্রথম থেকে এখন পর্যন্ত তারা কনসার্ট ও মিউজিক ভিডিওতে নিজেদের ভয়ানক রূপ নেয়ার জন্য প্রসাধনী ব্যবহার করে এবং তাদের গানের কথায় নেকড়ে মানব ও ভ্যাম্পায়ারদের অন্ধকারাচ্ছন্ন কল্পকাহিনি তুলে ধরে।
দুই ভাই অনেক বছর ধরে একসঙ্গে গিটার বাজানোর পর সিদ্ধান্ত নিয়েছিলেন গানের দল গঠন করার আর এভাবেই পাওয়ারউল্‌ফের জন্ম। তাঁরা তাঁদের সঙ্গে ড্রামার হিসেবে যুক্ত করেন ফ্রেঞ্চ নাগরিক স্টেফেইন ফ্যুনেব্রে ও কি-বোর্ডিস্ট হিসেবে আরেক জার্মান ফাল্ক মারিয়া ম্লেগেলকে। তখন তাঁরা তাঁদের পছন্দমতো কাউকে গানের ভোকাল হিসেবে পাচ্ছিলেন না। এর কিছুদিন পর দুই ভাই যখন ছুটি কাটাতে রোমানিয়া যান সেখানে তাঁদের সঙ্গে পরিচয় হয় অ্যান্ডিলা ডর্নের। ডর্ন একজন সংগীতশিল্পী, যিনি কিনা মিউজিক একাডেমি অব বুখারেস্ট থেকে ক্ল্যাসিক্যাল অপেরার ওপর শিক্ষা গ্রহণ করেছেন, ব্যান্ড দলের হোমটাউনে গেলেন এবং পাওয়ারউল্‌ফের ফ্রন্টম্যান হিসেবে যোগ দিলেন। ডর্নের রোমানিয়ান নেকড়েমানবের কল্পকাহিনির ওপর ভালবাসা ছিল বিধায় তারা তাদের প্রথম অ্যালবাম করলেন যার নাম রিটার্ন টু ব্লাডরেড। ২০০৭ সালে তাদের দ্বিতীয় অ্যালবাম করলেন যার নাম লুপুস ডেই যার প্রধান চরিত্র এক নেকড়েমানব, যে কিনা রক্তপিপাসা ত্যাগ করে আলোর পথ খোঁজে।
ব্যান্ড টি ২০১২ সালে ব্রাজিলে জনপ্রিয়তা লাভ করে ফেসবুকে বিজ্ঞাপন দিয়ে।
পাওয়ারউল্‌ফের প্রকাশিত অ্যালবাম প্রিচারস অব দ্য নাইট মুক্তি পায় ২০১৩ সালের ১৮ জুলাই।
কলম্বিয়ার জাতীয় সঙ্গীত
হিমনো ন্যাসিওলান দে লা রেপুবলিকা দে কলম্বিয়া () হচ্ছে কলম্বিয়ার জাতীয় সঙ্গীত। সঙ্গীতটি সাধারণত, "¡ওহ গ্লোরিয়া ইনমারচেসিব্লে!" নামেও পরিচিত। ১৮৮৭ সালে, হোসে দোমিনগো তোরেস নামে বোগোতার কৌতুক অভিনেতা, থিয়েটারি সঙ্গীত এবং তার দেশের জন্য ভালবাসা দুই ভাবাবেগ মিলিত করে কলোমবিয়া জন্য একটি জাতীয় সঙ্গীত নির্মাণ করে। তিনি রাষ্ট্রপতি "রাফায়েল নুনেয" কার্তাহেনা শহরের স্মরণার্থে তার লিখিত অনুপ্রেরণার কবিতা সঙ্গীত হিসেবে ব্যবহার করার সিদ্ধান্ত নিলেন, এবং তার বন্ধু ""ওরেস্তে সিন্দিচি"" যিনি ছিলেন একজন ইতালীয় অপেরা শিক্ষক, তাকে সঙ্গীত রচনা করতে অনুরোধ করলেন।
তৃতীয় বেনিগনো অ্যাকুইনো
তৃতীয় বেনিগনো সায়মন "নয়নয়" কজুয়াঙ্কো অ্যাকুইনো (; ; জন্ম: ৮ ফেব্রুয়ারি, ১৯৬০) ম্যানিলায় জন্মগ্রহণকারী ফিলিপাইনের বিশিষ্ট রাজনৈতিক ব্যক্তিত্ব, সাবেক কংগ্রেস সদস্য ও সিনেটর। তিনি নয়নয় অ্যাকুইনো কিংবা পিনয় নামেও পরিচিত। ফিলিপাইনের বর্তমান রাষ্ট্রপতি হিসেবে তিনি জুন, ২০১০ সাল থেকে দেশ পরিচালনা করছেন। সাবেক সিনেটর বেনিগনো "নিনয়" অ্যাকুইনো, জুনিয়র এবং সাবেক রাষ্ট্রপতি কোরাজন "কোরি" অ্যাকুইনো’র একমাত্র পুত্র।
ম্যানিলায় জন্মগ্রহণকারী অ্যাকুইনো ১৯৮১ সালে আতেনিও ডি ম্যানিলা ইউনিভার্সিটি থেকে অর্থনীতি বিষয়ে স্নাতক পাশ করেন। এরপর স্বল্পসময়ের মধ্যে মার্কিন যুক্তরাষ্ট্রে স্বেচ্ছা নির্বাসনে পরিবারের সাথে যোগ দেন। ১৯৮৩ সালে পিতা নিহত হবার পর ফিলিপাইনে প্রত্যাবর্তন করেন। ব্যক্তিগত খাতে বেশ কয়েকটি প্রতিষ্ঠানে কাজ করেন অ্যাকুইনো।
অ্যাকুইনো পরিবারের চতুর্থ-প্রজন্মের রাজনীতিবিদ তৃতীয় বেনিগনো অ্যাকুইনো। তাঁর প্রপিতামহ সারভিল্যানো অ্যাকুইনো মালোলুজ কংগ্রেসের প্রতিনিধি ছিলেন। দাদা বেনিগনো অ্যাকুইনো, সিনিয়র ১৯৪৩-১৯৪৪ সাল মেয়াদে ফিলিপাইনের প্রতিনিধি পরিষদের স্পিকার ছিলেন। তাঁর মা কোরাজন অ্যাকুইনো রাষ্ট্রপতি ছিলেন। বাবা বেনিগনো অ্যাকুইনো, জুনিয়র ছিলেন সিনেটর।
অ্যাকুইনো ফিলিপাইনের লিবারেল পার্টির সক্রিয় সদস্য। লিবারেল পার্টির অনেকগুলো পদে নিযুক্ত ছিলেন অ্যাকুইনো। তন্মধ্যে দলের মহাসচিব ও লুজনে উপ-সভাপতি অন্যতম। লিবারেল পার্টির সভাপতির দায়িত্ব পালন করছেন তিনি। ১৯৯৮ সালে টারল্যাক প্রদেশের ২য় জেলায় নির্বাচনে প্রতিদ্বন্দ্বিতা করে প্রতিনিধি পরিষদের সদস্য নির্বাচিত হন। ২০০১ ও ২০০৪ সালের নির্বাচনেও তিনি পুণরায় বিজয়ী হন। মেয়াদের সীমাবদ্ধতাজনিত কারণে ২০০৭ সালের নির্বাচনে অংশগ্রহণ করতে পারেননি তিনি। ফলে ঐ বছরের ১৪শ কংগ্রেসের সিনেটর নির্বাচনে প্রতিদ্বন্দ্বিতা করেন ও নির্বাচিত হন।
আনুষ্ঠানিকভাবে ফিলিপিনো রাষ্ট্রপতিগণ মালাকানাং প্রাসাদে অবস্থান করলেও অ্যাকুইনো প্রাসাদের সন্নিকটে বাহে প্যাঙ্গারাপ বা স্বপ্নীল বাড়ীতে বসবাস করছেন।
২০১৩ সালে টাইম সাময়িকী কর্তৃপক্ষ তৃতীয় বেনিগনো অ্যাকুইনোকে বিশ্বের ১০০ প্রভাববিস্তারকারী ব্যক্তির একজন হিসেবে মনোনীত করে।
খুলনা বিভাগীয় জাদুঘর
খুলনা জেলার শিববাড়ী ট্রাফিক মোড়ের জিয়া পাবলিক হলের পাশেই প্রতিষ্ঠিত খুলনা জাদুঘর। খুলনা বিভাগীয় জাদুঘর ১৯৯৮ সালে প্রতিষ্ঠিত হয়। জাতীয় জাদুঘরের আওতায় ও প্রত্নতত্ত অধিদপ্তরের তত্তাবধানে জাদুঘরটি পরিচালিত। আয়তনের দিক থেকে এটি দেশের দিত্বীয় বৃহত্তম জাদুঘর। দেশের বিভিন্ন স্থানে প্রাপ্ত নানান প্রত্নতাত্তিক নিদর্শন বিশেষ করে ঝিনাইদহের বারবাজার, যশোরের ভরত ভায়ানা এবং বাগেরহাটের খানজাহান আলী সমাধিসৌধ খননের ফলে প্রাপ্ত নানান দুর্লভ নিদর্শন প্রদর্শিত হচ্ছে এ জাদুঘরে।
এ জাদুঘরে দেশের দক্ষিণ অঞ্চলের বিভিন্ন ঐতিহ্য খ্যাত আলোকচিত্র দেখা যাবে, তার মদ্ধে বিশ্ব ঐতিহ্য খ্যাত ষাটগম্বুজ জামে মসজিদ, নয়গম্বুজ মসজিদ, রনবিজয়পুর মসজিদ, জিন্দা পীরের মসজিদ, সোনা বিবির মসজিদ, সিঙ্গারা মসজিদ, দীদার খার মসজিদ, আনোয়ার খার মসজিদ, আহমদ খার মসজিদ, চিল্লাখানা, খানজাহান আলী (র.) এর বসতভিটা ও দীঘি, কোতয়ালী, কালোদীঘি, বিবি গোগিনীর মসজিদ এবং দশ গম্বুজ মসজিদসহ বৃহত্তর খুলনা, যশোর, বাগেরহাট, সাতক্ষীরা, নড়াইল, মাগুরা, কুষ্টিয়া, ঝিনাইদহ, মেহেরপুর অঞ্চলের। এছাড়াও সারা দেশের বিভিন্ন গুরুত্বপূর্ন প্রত্নতত্ত স্থাপনার আলোকচিত্র দেখা যাবে এখানে।
আলোকচিত্র ছাড়া জাদুঘরে দেখা যাবে গুপ্ত, পাল, সেন, মোগল ও ব্রিটিশ আমলের নানা রকম পুরাকীর্তির নিদর্শন, পোড়ামাটির বিভিন্ন মূর্তি, কষ্টি পাথরের মূর্তি, কালো পাথরের মূর্তি, তামা, লোহা, পিতল, মাটি ও কাচের তৈজসপত্র, বিভিন্ন ধাতুর তৈরি অস্ত্র, বিভিন্ন খেলনা, নানা রকম ব্যবহার্য সামগ্রী, মোগল আমলের স্বর্ণ ও রৌপ্য মুদ্রাসহ বৃহত্তর খুলনা অঞ্চলসহ বাংলাদেশের বিভিন্ন ইতিহাস, ঐতিহ্য ও সংস্কৃতির হাজার বছরের পুরনো নিদর্শনসমূহ।
জাদুঘরের প্রবেশ করার জন্য প্রতিজন ১০ টাকা পবেশমূল্য দিয়ে টিকেট সংগ্রহ করতে হবে। তবে বিদেশি দর্শনাথীদের জন্য প্রবেশমূল্য ১০০ টাকা। প্রতিদিন সকাল ১১টা থেকে বিকাল ৬টা প্রর্যন্ত জাদুঘর খোলাথাকে। রবিরার পূর্ণদিন ও সোমবার অর্ধদিন জাদুঘরের সাপ্তাহিক বন্ধ। সবমিলিয়ে এক নজরে খুলনাকে দেখার জন্য এবং দেশের ইতিহাস-ঐতিহ্যকে জানার জন্য খুলনা বিভাগীয় জাদুঘর দর্শন আবশ্যক।
খুলনার সোনাডাঙ্গা বাস টার্মিনালের খুব নিকটেই বিভাগীয় জাদুঘর। বাস টার্মিনাল থেকে মাত্র রিকশা অথবা ইজিবাইকে করে শিববাড়ি মোড়ে আসতে হবে। শিববাড়ী মোড়ে অবস্থিত জিয়া হলের পাশেই খুলনা বিভাগীয় জাদুঘরের অবস্থান।প্রত্নতত্ত্ব অধিদপ্তর,খুলনা বিভাগ,খুলনা।http://www.khulna.gov.bd/node/227083
ব্রাজিলের প্রথম পেদ্রো
প্রথম ডোম পেদ্রো (ডাকনামঃ "দ্য লিবোরেটর"; বাংলায়: "মুক্তিদাতা") (১২ই অক্টোবর ১৭৯৮ - ২৪শে সেপ্টেম্বর ১৮৩৪), ছিলেন ব্রাজিল সাম্রাজ্যের প্রতিষ্ঠাতা ও প্রথম শাসক। রাজা "চতুর্থ ডোম পেদ্রোর" মতে, তিনি পর্তুগালেও সমানভাবে প্রভাব বিস্তার করেছিলেন, যেখানে তিনি দ্য লিবারেটর ও সাথে সাথে দ্য সোলজার কিং নামে পরিচিত হন। পেদ্রো লিসবনে জন্মগ্রহণ করেন। তিনি ছিলেন পর্তুগালের রাজা "ষষ্ঠ ডোম জুয়াও" ও রানী "চারলতা জ্যাকুইনার" চতুর্থ সন্তান সতরাং তিনি ছিলেন "হাউজ অফ ব্রাজানজানার" একজন সদস্য। ১৮০৭ সালে তাদের রাষ্ট্র যখন ফরাসি বাহিনীর আক্রমণের শিকার হয়, তখন তিনি ও তার পরিবার পর্তুগালের সবচেয়ে বড় ও সমৃদ্ধ উপনিবেশ ব্রাজিলে চলে আসেন।
১৮২০ সালে লিসবনে মুক্তির আন্দোলন শুরু হলে প্রথম পেদ্রোর পিতা পেদ্রোকে ব্রাজিল শাসনের দায়িত্ব দিয়ে এপ্রিল ১৮২১ সালে পর্তুগাল ফিরে আসতে বাধ্য হন। তিনি পর্তুগীজ সৈন্যদের দ্বারা বিপ্লবী ও অবাধ্যদের হুমকি দমনে সমর্থ হন। ১৮০৮ সাল থেকে রাজনৈতিক স্বায়তশাসন উপভোগ করা ব্রাজিলকে পর্তুগীজ সরকার সুবিধাটি বাতিলের হুমকি দেওয়ার পর সেখানে ব্যাপক অসন্তোষ সৃষ্টি হয়। প্রথম পেদ্রো ব্রাজিলকে সমর্থন করেন ও ৭ই সেপ্টেম্বর ১৮২২ সালে পর্তুগীজ শাসন থেকে ব্রাজিলকে স্বাধীন বলে ঘোষণা করেন। ১২ অক্টোবর তিনি ব্রাজিল সাম্রাজ্যে অধিষ্ঠিত হন ও পর্তুগীজদের অধীন সকল সেনাবাহিনীকে পরাজিত করেন। কয়েক মাস পরে, পেড্রো আমি নিরক্ষীয় আকালিক কনফেডারেশনের, ব্রাজিল এর উত্তর প্রদেশের বিচ্ছিন্নতাবাদীদের বিদ্রোহের একটি ব্যর্থ প্রয়াস ব্যর্থ করে দেন।
১৮২৫ সালের শুরর দিকে দক্ষিণের প্রদেশ কিসপ্লাতিয়ানার বিদ্রোহ, ইউনাইটেড প্রোভিনেন্সের রিও দে লা প্লাতার বিচ্ছিন্নতাবাদীদের বিদ্রোহ ব্রাজিল সাম্রাজ্যকে কিসপ্লাতিন যুদ্ধের দিকে ঠেলে দেয়। পেদ্রো তার বড় কন্যা দ্বিতীয় দোনা মারিয়া কর্তৃক প্রত্যাখ্যাত হওয়ার পূর্বে ১৮২৬ সালের মার্চে পর্তুগালের রাজা হিসেবে অধিষ্ঠিত হন। ১৮২৮ সালে পরিস্থিতি আরো গুরুতর আকার ধারণ করে যখন দক্ষিণের যদ্ধে ব্রাজিল কিসপ্লাতিনা শহরটি হারন। একই বছর লিসবনে, তার ছোট ভাই যুবরাজ ডোম মিগুয়েল, মারিয়ার কাছ থেকে সিংহাসন আয়োত্ত করেন। এছাড়া একজন মহিলা আইনজীবীর সাথে সম্রাটের যৌন সম্পর্কের কেলেংকারির জন্য তার ভাবমূর্তি আরো ক্ষুণ্ণ হয়। এছাড়া ১৮২৬ সাল থেকে ১৮৩১ সাল পর্যন্ত ব্রাজিলের সংসদে এই বিতর্ক চলতে থাকে যে, সরকার রাজাদের কর্তৃক নিয়োগপ্রাপ্ত হবেন নাকি রাজনীতিবিদদের দ্বারা নিয়োগপ্রাপ্ত হবেন। ব্রাজিল ও পর্তুগাল উভয় দেশেই একসাথে সমস্যার সৃষ্টি হওয়ায় ও তা সমাধান করতে না পেরে ৭ই এপ্রিল ১৮৩১ সালে পেদ্রো তার ছেলে দ্বিতীয় ডোম পেদ্রোকে ক্ষমতায় বসিয়ে ইউরোপের উদ্দেশ্যে যাত্রা করেন।
১৮৩২ সালের জুলাইয়ে পেদ্রো একটি সেনাবাহিনী নিয়ে পর্তুগাল আক্রমণ করেন। মুখমুখি এই জাতীয় গৃহযুদ্ধটির জন্য তিনি পুনরায় বৃহত্তর সংঘাতে জড়িয়ে পরেন। এর ফলে যারা মুক্তবাদ দাবি করছেন ও স্বৈরতন্ত্র ফিরিয়ে আনার দাবি করছেন তাদের মধ্যে আইবেরিয়ান উপদ্বীপে সংঘাতের সৃষ্টি হয়। যখন পেদ্রো ও তার সঙ্গে অন্যান্য মুক্তবাদীরা জয়ী হয় তার কয়েক মাস পর প্রথম পেদ্রো ২৪শে সেপ্টেম্বর ১৮৩৪ সালে যক্ষায় ভুগে মৃত্যুবরণ করেন। সমসাময়িক সমালোচক ও বংশধরদের দ্বারা উদার নীতিতে বিশ্বাসী বলে তাকে সম্মান করা হয়। এছাড়া ধারনা করা হয় উদারতাবাদ চর্চার অন্যতম পথিকৃৎ প্রেদ্রোর জন্যই বর্তমানে ব্রাজিল ও পর্তুগাল থেকে স্বৈরতন্ত্র বিদায় নিয়ে নতুন সরকার ব্যবস্থা চালু হয়েছে।
স্লথ
স্লথ হল এক প্রকার স্তন্যপায়ী বৃক্ষচারি জীব। এদের সচরাচর মধ্য এবং দক্ষিণ আমেরিকার ক্রান্তীয় বনাঞ্চলে দেখা যায়। ইংরেজী sloth কথাটি এসেছে slouthe থেকে যার অর্থ অলস বা ধীর। এই স্লথরা অনেক ধীরে নরাচড়া ও চলাফেরা করে তাই এদের নাম দেওয়া হয়েছে স্লথ বা অলস। স্লথদের পূর্বপুরুষরা ছিল প্রাগৈতিহাসিক প্রাণী যার আকার একটি প্রমান আকারের হাতির চেয়েও বড় ছিল । ছয় প্রকার শ্লথকে দুটো শ্রেণীতে ভাগ করা হয় দুই আঙুল বিশিষ্ট শ্লথ এবং তিন আঙুল বিশিষ্ট শ্লথ । তবে বেশির ভাগ শ্লথের পায়ে তিনটি করে আঙুল দেখা যায়।
এদের বিপাক ক্রিয়া খুব ধীরগতিতে হয় এবং বাজ জাতীয় শিকারি পাখির হাত থেকে রক্ষা পাওয়ার জন্য সবুজ পাতার আড়ালে লুকিয়ে থাকে ও নড়াচড়া করেনা বললেই চলে । তাই এদের এরূপ নামকরণ করা হয়েছে। এদের ঘন লম্বা লোম পরজীবি প্রানীর জন্য আদর্শ আবাসস্থল। এদের শরীরে একপ্রকার পরজীবী সবুজ শ্যাওলা জন্মায় যা থেকে শ্লথেরা পুষ্টি আহরণ করে।এদের দেহ ঘন লোমে আবৃত থাকে এই কারনে ক্রান্তীয় বর্ষাবনের ভেজা আবহাওয়ার ফলে এদের শরীরে মথ, গুবরে পোকা, কৃমি, ফাংগি এবং উকুন বাসা বেধে থাকে।
স্লথরা সচরাচর তৃণভোজী হয়ে থাকে এবং গাছের কচি পাতা, কুড়ি, কচি ডাল এবং ফল খেয়ে বেঁচে থাকে তবে কিছু কিছু প্রজাতির স্লথ ছোট ছোট পোকামাকড় এবং ছোট আকারের সরীসৃপ খেয়ে থাকে। সম্প্রতি দুই নখ বিশিষ্ট স্লথকে খোলা টয়লেট থেকে মানুষের মল খেতে দেখা গেছে। বৃক্ষচারী এই প্রাণীরা অসাধারন অভিযোজন ক্ষমতার প্রদর্শন করেছে। এরা লতা পাতা এবং কচি ডালপালা খেয়ে অভ্যস্ত, তবে এগুলো হজম করে শক্তির উৎপাদন করা অত্যন্ত জটিল প্রক্রিয়া এবং এই সমস্ত তৃণ জাতীয় খাদ্য থেকে খুবই কম শক্তি পাওয়া যায়। তাই স্লথরা অত্যন্ত ধীরে নড়াচড়া ও চলাফেরা করে শক্তির অপচয় রোধ করে। তৃণ জাতীয় খাদ্য থেকে পর্যাপ্ত পরিমাণ শক্তি পেতে এদের পাকস্থলি বিশেষভাবে বিকশিত হয়েছে। বিশাল আকৃতির একাধিক প্রকোষ্ঠ বিশিষ্ট পাকস্থলিতে খাদ্য খুব ধীরে ধীরে হয় যার ফলে খাদ্য থেকে সমস্ত খাদ্যগুন বের করে নেওয়া সম্ভব হয়। একবার খাদ্য গ্রহণ করার পর হজম হতে প্রায় এক মাস লেগে যায়। এই পরিপাক প্রনালীর জন্য এদের পাকস্থলি শরীরের দুই তৃতীয়াংশ যায়গা দখল করে থাকে।
স্লথদের শারীরবৃত্তিয় কার্যকলাপ অত্যন্ত ধীরে চলে এবং বিশ্রামের সময় শক্তির অপচয় রোধের করতে এরা শরীরের তাপমাত্রা স্বাভাবিকের তুলনায় অনেক কমিয়ে রাখতে সক্ষম। যদিও দক্ষিণ আমেরিকার ক্রান্তীয় বনভূমির বাহিরে এরা বেঁচে থাকতে পারে না তার পরেও অভিযোজনের দিক দিয়ে এদের অনেক সফল প্রাণী হিসেবে বিবেচনা করা হয় এবং এদের ছয়টি প্রজাতীর মধ্যে কোনটিই খুব শিঘ্রই বিলুপ্ত হয়ে যাবার কোন সম্ভাবনা নেই।
স্লথদের পূর্বপুরুষ প্রায় ছয় কোটি বছর আগে পৃথিবীতে আবির্ভূত হয়। যদিও একটি নির্ভরযোগ্য সূত্রমতে স্লথরা এদের প্লাসেন্টাল স্তন্যপায়ী পূর্বপুরুষ থেকে প্রায় দশ কোটি বছর অগে আলাদা হয়ে গিয়েছে।
গিলমার দস সান্তোস নেভেস
গিলমার দোস সান্তোস নেভেস (; ; জন্ম: ২২ আগস্ট, ১৯৩০-২৫ আগস্ট, ২০১৩) ব্রাজিলের সান্তোসে জন্মগ্রহণকারী বিখ্যাত ফুটবল খেলোয়াড়। গিলমার নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। মাঠে তিনি গোলরক্ষকের ভূমিকায় অবতীর্ণ হতেন। ঘরোয়া ফুটবলে করিন্থিয়ান্স ও সান্তোসের পক্ষাবলম্বন করে খেলেছন।
বিংশ শতাব্দীতে ব্রাজিলের অন্যতম সেরা গোলরক্ষক হিসেবে চিহ্নিত হয়ে আছেন তিনি। এছাড়াও, শান্তিপ্রিয় ব্যক্তি হিসেবে চীরস্মরণীয় হয়ে আছেন। অ্যালেক্স বেলোসের "ফুতবল:দ্য ব্রাজিলিয়ান ওয়ে অফ লাইফ" গ্রন্থে গিলমারের নাম সম্বন্ধে জানা যায় যে, বাবা [গিল]বার্তো এবং মাতা [মার]ইয়া থেকে গিলমারের নাম এসেছে। ষাটের দশকে পেলে’র বিশ্ব-খ্যাত দল সান্তোস ও ব্রাজিল জাতীয় দলের সাথে একত্রে খেলেছেন। ফলে, তিনি বিশ্বব্যাপী পেলে’র গোলরক্ষক হিসেবে স্বীকৃতি পান।
ব্রাজিল জাতীয় দলের হয়ে ৯৪ খেলায় অংশ নেন গিলমার। ১৯৫৮ থেকে ১৯৬৬ সালের মধ্য পরপর তিনটি বিশ্বকাপ ফুটবলে জাতীয় দলের সদস্য ছিলেন। তন্মধ্যে মূল একাদশে খেলে ব্রাজিল দলকে ১৯৫৮ ও ১৯৬২ সালের দু’টি বিশ্বকাপের শিরোপা জয়ে গুরুত্বপূর্ণ ভূমিকা পালন করেন। বিশ্বকাপের ইতিহাসে তিনিই একমাত্র গোলরক্ষক, যিনি মূল একাদশে খেলে এ সাফল্য লাভে পারঙ্গমতা প্রদর্শন করেছেন।
নিউটন ডি সর্দি
নিল্টন ডি সর্দি (; জন্ম: ১৪ ফেব্রুয়ারি, ১৯৩১-মৃত্যু: ২৪ আগস্ট, ২০১৩) সাও পাউলো’র পিরাসিকাবায় জন্মগ্রহণকারী ব্রাজিলের সাবেক ফুটবলার। ডি সর্দি নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। চূড়ান্ত খেলা বাদে সবগুলোতে খেলেছেন। মাঠে তিনি ডিফেন্ডারের ভূমিকায় অবতীর্ণ হতেন। জাতীয় দলের হয়ে ২২ খেলায় অংশগ্রহণ করেন। ঘরোয়া ফুটবলে ফিফটিন ডি পিরাসিকাবা-এসপি এবং সাও পাউলো দলে খেলেছেন।
উইলিয়াম রোয়ান হ্যামিল্টন
স্যার উইলিয়াম রোয়ান হ্যামিল্টন (মধ্যরাত আগস্ট ৩-৪ ১৮০৫- সেপ্টেম্বর ২ ১৮৬৫) একজন আইরিশ বিজ্ঞানী। তিনি কাজ করেছিলেন বলবিদ্যা, দৃগবিজ্ঞান ও গণিতের শাখা নিয়ে। গবেষণার ব্যাপ্তি ও গভীরতার জন্য তাঁর তুলনা টানা হয়েছে এমনকি নিউটনের সঙ্গেও। হ্যামিলটন জন্মগ্রহণ করেন আয়ারল্যান্ডের রাজধানী ডাবলিনে। শৈশব থেকেই তাঁর বিস্ময়কর প্রতিভার পরিচয় মেলে। গণিতে ভূগোলে ও বিশেষত দেশবিদেশের নানান ভাষায় তিনি পারদর্শী হয়ে উঠেন। কবিতা লিখতে থাকেন। স্কুলজীবনেই তিনি তাঁর নিজের জন্য বীজগণিতের একটা পাঠ্যবই লিখে ফেলেন। লাপলাসের বলসামন্তরিকের ব্যাখ্যায় একটা ভুল খুঁজে পান। দূরবীন সংগ্রহ করে জ্যোতির্বৈজ্ঞানিক পর্যবেক্ষণ চালাতে থাকেন। ডাবলিনের ট্রিনিটি কলেজে অধ্যয়ন করার সময়ে কৃতি ছাত্ররূপে প্রায় অবিশ্বাস্য খ্যাতি পান। নিয়মিত গবেষণাপত্র রচনা ও প্রকাশ করতে থাকেন। তিনি যখন আণ্ডারগ্রাজুয়েট পাঠক্রমের শেষ বর্ষের ছাত্র তখনই তাকে গ্রাজুয়েট ছাত্রদের পরীক্ষকরূপে ও রয়্যাল অ্যাস্ট্রোনমার অব আয়ারল্যান্ড হিসেবে নিয়োগ করা হয়।
দৃগবিজ্ঞানে কনিক্যাল রিফ্র্যাকশন, বলবিদ্যায় লিস্ট অ্যাকশন প্রিন্সিপল, বীজগণিতে জটিল রাশি ও পঞ্চঘাতের সমীকরণের চর্চা, ভেক্টর পদ্ধতির সূচনা, শ্রেণি বা বর্গ (গ্রুপ) বিষয়ক তত্ত্বে হ্যামিল্টনের গ্রুপের প্রচলন_ বিভিন্ন বিষয়ে এই সময়ে তাঁর গবেষণা অগ্রগণ্য ভূমিকা নিয়েছিল। আর এরই সংগে আছে গবেষক রূপে তাঁর শ্রেষ্ঠ কীর্তি_ কোয়াটারনিয়ন বিষয়ক ধারণার প্রবর্তন; জ্যামিতি ও বলবিদ্যার অসংখ্য অণুষঙ্গে এর সার্থক প্রয়োগ ঘটেছে। এই বিষয়ে তাঁর মূল্যবান গ্রন্থটি প্রকাশিত হয় ১৮৫৩ সালে। একই বিষয়ে তিনি দীর্ঘতর আর একটি বই রচনা করেন বছর বারো বাদে। তাঁর আর একটি উল্লেখযোগ্য বই হলও 'আইকোসিয়ান ক্যালকুলাস'।
সারা জীবনে বহু সম্মান ও স্বীকৃতি তিনি পেয়েছিলেন। ব্রিটিশ অ্যাসোসিয়নের সদস্যপদ, 'স্যার' উপাধি, রয়্যাল আইরিশ একাডেমির সভাপতিত্ব, রাষ্ট্রীয় পেনসন, আমেরিকার ন্যাশনাল একাডেমী অব সায়েন্সেসের বিদেশি সদস্য, সম্মানসূচক ডক্টরেট উপাধি ইত্যাদি। ব্যাক্তিগত জীবনে তাঁর স্ত্রী রুগ্ন ও তিনি নিজে অসাংসারিক। ধর্মের প্রতি আমৃত্যু তাঁর টান ছিল।
.জিএফ
.জিএফ ফরাসি গায়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আইএসপি নেট প্লাস এটি নিয়ন্ত্রন করে থাকে কিন্তু এর ওয়েবসাইটে নিবন্ধন সম্পর্কিত বা কিভাবে ব্যবহার করতে হবে এমন কোন তথ্য দেওয়া নেই।